Estatuts – ATF\nESTATUTS DE L’ASSOCIACIÓ TÀRRACO FOTOGRAFIA\nAmb la denominació Associació Tàrraco Fotografia, es constitueix aquesta entitat, que regula les seves activitats d’acord amb el que estableix la Llei 4/2008, del 24 d’abril, del llibre tercer del Codi civil de Catalunya, relatiu a les persones jurídiques; la Llei orgànica 1/2002, de 22 de març, reguladora del dret d’associació, i els seus estatuts.\nAgrupar tots els aficionats a la fotografia, així com aquelles persones interessades en la matèria i que siguin considerades amb condicions de pertànyer a l’associació per l’òrgan de representació.\nTrobar fórmules creatives per desenvolupar activitats i esdeveniments que ens permetin aprofundir molt més en el sentit artístic de la fotografia.\nPotenciar l’originalitat, el suport, l’intercanvi entre socis, aficionats i professionals del sector fotogràfic. Reunir assidus, professionals de la fotografia, units per un afany d’aprendre, d’ensenyar.\nCrea un grup estable, obert i multicultural on poder donar curs a la creativitat artística, on poder fer amics, organitzar viatges fotogràfics, tallers, xerrades i exposicions.\na- Promoció, organització i creació de cursos, concursos, fòrums, exposicions, publicacions i pràctiques d’estudi i laboratori digital.\nb- Potenciar la relació de la fotografia amb altres formes de creació artística i de producció del coneixement tant social com universitari.\nc- Desenvolupar la participació en seminaris, congressos, xerrades i en qualsevol altra activitat que serveixi per incrementar l’afició a la fotografia, en tota classe d’àmbits i condicions socials.\nLa direcció de la seu social és Illes Medes, 2, Reus, Tarragona 43206 Espanya.\nLes funcions d’aquesta associació s’exerceixen a la província de Tarragona.\nPoden formar part de l’associació totes les persones físiques i jurídiques que, de manera lliure i voluntària, tinguin interès en les seves finalitats. La condició de soci ha de ser congruent amb la denominació i les finalitats de l’associació.\nCal estar capacitat legalment.\nSi són menors d’edats compreses entre els 14 i els 18 anys i no estan emancipats, necessiten el consentiment dels pares o tutors per ser socis de ple dret, sense dret de vot a les assemblees generals, i no poden ser elegits membres de la Junta Directiva.\nEls menors de 14 anys no poden ser socis.\nRespecte a les persones jurídiques privades i públiques:\nElegir o ser elegits pels llocs de representació o per exercir càrrecs directius.\nExercir la representació que se’ls hi confereixi en cada cas.\nSol·licitar i obtenir explicacions sobre l’administració i la gestió de la Junta Directiva o dels mandataris / àries de l’associació.\nTindre un exemplar dels estatuts.\nDefunció o incapacitat legal del soci.\na- Modificar els estatuts.\nb- Elegir i separar els membres de l’òrgan de govern i controlar l’activitat.\nc- Aprovar el pressupost anual i la liquidació de comptes anuals, com també adoptar els acords per a la fixació de la forma i l’import de la contribució al sosteniment de l’associació i aprovar la gestió feta per l’òrgan de govern.\nd- Acordar la dissolució de l’associació. e-Incorporar-se a altres unions d’associacions o separar-se’n.\nf- Sol·licitar la declaració d’utilitat pública.\ng- Aprovar el reglament de règim interior.\nh- Acordar la baixa o la separació definitiva, amb un expedient previ, dels associats i les associades.\ni- Conèixer les sol·licituds presentades per a ésser soci o sòcia, i també les altes i les baixes d’associats i associades per una raó diferent de la separació definitiva.\nj- Resoldre sobre qualsevol altra qüestió que no estigui directament atribuïda a cap altre òrgan de l’associació. La relació de les facultats que es fa en aquest article té un caràcter merament enunciatiu i no limita les atribucions de l’Assemblea General.\nL’òrgan de govern pot convocar l’assemblea general amb caràcter extraordinari sempre que ho consideri convenient, i ho ha de fer quan ho sol·licita un 10% dels associats; en aquest cas, l’assemblea ha de tenir lloc dins d’un termini de trenta dies a comptar des de la sol·licitud.\nLa convocatòria s’ha de comunicar quinze dies abans de la data de la reunió, individualment i mitjançant un escrit adreçat al domicili o un correu electrònic que\nconsti en la relació actualitzada d’associats i associades que ha de tenir l’associació.\nLes reunions de l’Assemblea General, les presideix el president o presidenta de l’associació. En cas d’absència l’han de substituir, successivament, el vicepresident o vicepresidenta o el / la vocal de més edat de la Junta. Hi ha d’actuar com a secretari / ària qui ocupi aquest càrrec a la Junta Directiva.\nEl secretari o la secretària redactarà l’acta de cada reunió, que han de signar juntament amb el president o presidenta, amb un extracte de les deliberacions, el text dels acords adoptats, el resultat numèric de les votacions i la llista de les persones assistents.\nAl començament de cada reunió de l’Assemblea General es llegirà l’acta de la sessió anterior a fi que s’aprovi o s’esmeni. Cinc dies abans, l’acta i qualsevol altra documentació ha d’estar a disposició dels socis i sòcies al local social.\nEl 10% dels associats / ades poden sol·licitar a l’òrgan de govern la inclusió en l’ordre del dia d’un o més punts a tractar. En el cas que ja s’hagi convocat l’Assemblea, poden fer-ho dins el primer terç del període comprès entre la recepció de la convocatòria i la data en què aquest òrgan s’ha de reunir. L’assemblea únicament pot adoptar acords respecte als punts inclosos en l’ordre del dia, llevat que s’hagi constituït amb caràcter universal o que els acords es refereixin a la convocatòria d’una nova assemblea general.\nA les reunions de l’Assemblea General, correspon un vot a cada membre de l’associació.\nPer adoptar acords sobre la modificació dels estatuts, la dissolució de l’associació, la constitució d’una federació amb associacions similars o la integració en una ja existent, i la disposició o alienació de béns, es requereix una majoria qualificada dels associats / ades presents o representats (els vots afirmatius superen la meitat dels emesos). En qualsevol cas, l’elecció de la Junta Directiva, si es presenten diverses candidatures, es fa per acord de la majoria simple o relativa dels socis i sòcies presents o representats (més vots a favor que en contra).\nLa Junta Directiva dirigeix, administra i representa l’associació. Componen aquest òrgan el president / a, el vicepresident / a, el secretari / ària, el tresorer / a i els / les tres vocals.\nL’elecció dels membres de la Junta Directiva, que han de ser associats, es fa per votació de l’Assemblea General. Les persones elegides entren en funcions després d’haver acceptat el càrrec\nLa composició de la Junta Directiva pot ser diferent, però ha de constar necessàriament d’un mínim de tres membres, entre els quals hi ha d’haver un president / a, un secretari / ària i un tresorer / a.\nEl nomenament i el cessament dels càrrecs s’han de comunicar al Registre d’Associacions mitjançant un certificat, emès pel secretari / ària sortint amb el vistiplau del president / a sortint, que ha d’incloure també l’acceptació del nou president / ai del nou secretari / ària.\nEls membres de la Junta Directiva exerceixen el càrrec durant un període de dos anys, sense perjudici que puguin ser reelegits, màxim dos mandats consecutius.\nrenúncia notificada a l’òrgan de govern de separació acordada per l’assemblea general i qualsevol altra que estableixin la llei o els estatuts.\na- Representar, dirigir i administrar l’associació de la manera més àmplia que reconegui la Llei; així mateix, complir les decisions preses per l’Assemblea General, d’acord amb les normes, instruccions i directrius que aquesta Assemblea estableixi. b- Prendre els acords que calgui en relació amb la compareixença davant dels organismes públics i per exercir tota mena d’accions legals i interposar els recursos pertinents.\nc- Proposar a l’Assemblea General la defensa dels interessos de l’associació.\nd- Proposar a l’Assemblea General la defensa de l’establiment de les quotes que els membres de l’associació han de satisfer.\ne- Convocar les assemblees generals i controlar que es compleixin els acords que s’hi adoptin.\nf- Presentar el balanç i l’estat de comptes de cada exercici a l’Assemblea General perquè els aprovi, i confeccionar els pressupostos de l’exercici següent.\ng- Contractar els empleats que l’associació pugui tenir.\nh- Inspeccionar la comptabilitat i preocupar-se perquè els serveis funcionin amb normalitat.\ni- Establir grups de treball per aconseguir de la manera més eficient i eficaç els fins de l’associació, i autoritzar els actes que aquests grups projectin dur a terme.\nj- Nomenar els responsables de cada grup de treball.\nk- Dur a terme les gestions necessàries davant d’organismes públics, entitats i altres persones, per aconseguir:\n– Subvencions i altres ajuts. – Ús de locals o edificis que puguin arribar a ser un lloc de convivència, comunicació i divulgació.\nl- Resoldre provisionalment qualsevol cas que no hagin previst els estatuts i donar-ne compte en la primera reunió de l’Assemblea General.\nm- Qualsevol altra facultat que no sigui atribuïda d’una manera específica a algun altre òrgan de govern de l’associació o que li hagi estat delegada expressament.\nLa Junta Directiva, convocada prèviament pel president / a o per la persona que el substitueixi, s’ha de reunir en sessió ordinària amb la periodicitat que els seus membres decideixin, que en cap cas pot ser inferior a una vegada cada trimestre.\nS’ha de reunir en sessió extraordinària quan la convoqui, amb aquest caràcter, el president / a o bé si ho sol·licita un terç dels membres que la componen.\nEls membres de la Junta Directiva estan obligats a assistir a totes les reunions que es convoquin, encara que, per causes justificades, poden excusar-se’n. L’assistència del president / a o del secretari / ària o de les persones que els substitueixin hi és necessària sempre.\nLa Junta Directiva pot delegar alguna de les seves facultats en una o diverses comissions o grups de treball sempre amb el vot favorable de dos terços dels seus membres.\nTambé pot nomenar, amb el mateix quòrum, un estudiant o diversos associats per exercir la funció que els confiï amb les facultats que cregui oportunes en cada cas.\nEls acords de la Junta Directiva s’han de fer constar en el llibre d’actes i han de ser signats pel secretari / ària i el president / a. En iniciar-se cada reunió de la Junta Directiva s’haurà de llegir l’acta de la sessió anterior per ser aprovada si s’escau.\nCapítol IV. La presidència i la vicepresidència\nSón pròpies del president / a les funcions següents:\na- Dirigir i representar legalment l’associació, per delegació de l’Assemblea General i de la Junta Directiva.\nb- Presidir i dirigir els debats, tant de l’Assemblea General com de la Junta Directiva.\nc- Emetre un vot de qualitat decisori en els casos d’empat.\nd- Establir la convocatòria de les reunions de l’Assemblea General i de la Junta Directiva.\ne- Visar les actes i els certificats confeccionats pel secretari / ària de l’associació.\nf- Les atribucions restants pròpies del càrrec i aquelles per a les quals el deleguin l’Assemblea General o la Junta Directiva.\ng- El president / a és substituït, en cas d’absència o malaltia, pel vicepresident / a si hi ha o el / la vocal de més edat de la Junta, per aquest ordre.\nCapítol V. La tresoreria i la secretaria\nEl tresorer / a té com a funció la custòdia i el control dels recursos de l’associació, l’elaboració del pressupost, el balanç i la liquidació de comptes. Ha de portar, com a mínim, un llibre de caixa i un de banc. Abonar les factures aprovades per la Junta Directiva, les quals han de ser visades prèviament pel president / a.\nEl secretari / ària ha de custodiar la documentació de l’associació, aixecar, redactar i signar les actes de les reunions de l’Assemblea General i la Junta Directiva, redactar i autoritzar els certificats. Control del llibre de registre de socis i sòcies.\nEls membres de l’associació poden formar grups de treball i comissions presentant una proposta amb les activitats que volen dur a terme a la Junta Directiva, proposta que la Junta estudiarà i autoritzarà o no segons el cas. El representant de cada comissió o grup haurà de presentar un cop al mes un informe detallat de les seves actuacions a la Junta Directiva.\nCapítol VI. El règim econòmic\na- les quotes que fixa l’Assemblea General per als associats\nb- les subvencions oficials o particulars\nc- les donacions, les herències o els llegats\nd- les rendes del mateix patrimoni o bé d’altres ingressos que puguin obtenir-se\nTots els membres de l’associació tenen l’obligació de sostenir-la econòmicament, mitjançant quotes o derrames, de la manera i en la proporció que determini l’Assemblea General a proposta de la Junta Directiva. La Junta Directiva pot pagar una derrama inicial per adequar la seu central a l’associació. Aquesta derrama inicial serà liquidada el més aviat possible per l’associació mitjançant alguna activitat especialitzada, donacions, aportacions o altres activitats. Així com regular i igualar el tipus de quota inicial a la resta de socis. L’Assemblea General pot establir quotes d’ingrés, quotes periòdiques mensuals o anuals segons el que disposi la Junta Directiva així com quotes extraordinàries. L’exercici econòmic coincideix amb l’any natural i queda tancat el 31 de desembre.\nEn els comptes corrents o llibretes d’estalvis obertes en establiments de crèdit o d’estalvi, hi han de figurar les signatures del president / a, el tresorer / a i el secretari / ària. Per poder disposar dels fons n’hi ha prou amb dues firmes, una de les quals ha de ser la del tresorer / a o bé la del president / a.\nCapítol VII. El règim disciplinari\nL’òrgan de govern pot sancionar les infraccions comeses pels socis i sòcies. Aquestes infraccions es poden qualificar de lleus, greus i molt greus, i les sancions corresponents poden anar des d’una amonestació fins a l’expulsió de l’associació, segons el que estableixi el reglament intern. El procediment sancionador s’inicia d’ofici o bé com a conseqüència d’una denúncia o comunicació. En el termini de 10 dies, la Junta Directiva nomena un instructor, que tramita l’expedient sancionador i proposa la resolució en el termini de 15 dies, amb audiència prèvia del presumpte infractor. La resolució final, que ha de ser motivada i aprovada per dues terceres parts dels membres de la Junta Directiva, l’adopta aquest òrgan de govern també dins d’un període de 15 dies. Contra les sancions per faltes greus i molt greus acordades per la Junta Directiva, les persones interessades poden recórrer, si el reglament intern estableix el procediment per fer-ho, davant la primera assemblea general que tingui lloc.\nL’associació pot ser dissolta si ho acorda l’Assemblea General, convocada amb caràcter extraordinària expressament per a aquest fi.\nUn cop acordada la dissolució, l’Assemblea General ha de prendre les mesures necessàries tant pel que fa a la destinació dels béns i drets de l’associació, com a la finalitat, l’extinció i la liquidació de qualsevol operació pendent.\nReus, 27 de DESEMBRE de 2010


València celebra el Dia de l’Arqueologia amb visites guiades gratuïtes | Valencia Extra\nL’Ajuntament de València celebrarà el Dia de l’Arqueologia, que es celebra el pròxim 28 de juliol, amb visites obertes i gratuïtes a tota la població a cinc espais arqueològics de la ciutat: la muralla islàmica, el refugi antiaeri, el centre arqueològic de l’Almoina, el refugi de Serrans i la intervenció arqueològica de la plaça de l’Àngel. Així ho ha anunciat aquest matí la regidora de Patrimoni i Recursos Culturals, Glòria Tello.\n“Convoquem esta activitat just en un moment en què podem treure pit de la quantitat de troballes i de restes arqueològiques de les quals disposem i per a fer-ho més didàctic i per a mostrar a la ciutadania tot allò en el que estem treballant. Per a això, hem organitzat diferents visites guiades gratuïtes a les quals animem la ciutadania a acudir, reservant plaça prèviament a través dels canals disponibles en l’Ajuntament de València”.\nLes propostes especials per a aquest dia acostaran als valencians i valencianes a descobrir la Muralla Andalusí del segle XI, construcció iniciada en el 1021, durant el regnat d’Abd al-Aziz, per la qual cosa ara celebrem el mil·lenari de la seua edificació.\n• Visita a les intervencions arqueològiques en la plaça de l’Àngel: A les 10.00, a les 11.00, a les 12.00 i a les 17.00.\n• Centre arqueològic de l’Almoina: a les 12.00, a les 13.00, a les 17.00 i a les 18.00.


El Festival de Blues arriba dissabte al seu clímax - Cerdanyola al dia\nRedacció6 d'octubre de 20174min0\n23:45 – 00:45 Travellin’ Brothers Little Band Formats a finals de l’any 2003 a la localitat biscaina de Leioa, a la riba de Bilbao. Tres àlbums i més de 350 concerts avalen la seva trajectòria. Al 2012 es van introduir plenament en l’experiència de Big band. Guanyadors del European Blues Challenge 2015 a Brussel·les (millor banda europea) i finalistes del Internacional Blues Challenge 2015 a Memphis, entre els vuit millors del món. – Redacció\npreviousBon regust a l’estrena del Tast de Cuina Mediterrània\nnextEl contracte de gestió de les escoles bressol municipals es prorroga per tercer any consecutiu


rga arquitectes: Promoció de 104 habitatges unifamiliars\nPromoció de 104 habitatges unifamiliars. Sant Quirze\nC/de Bages, Segrià i Avda. Egara s/n. Illa 3A, 3B, 4A i 4B. Sector "Can Casablancas"\nFerrovial Inmobiliaria, S.A\nProjecte de 104 habitatges unifamiliars en filera agrupats en set blocs a la zona residencial "Can Casablancas" a Sant Quirze del Vallès. Un d'aquests blocs està format per set habitatges de PB+1 i una planta soterrani dedicada a aparcament. La resta dels blocs estan formats per habitatges de PB+2 i una planta soterrani dedicada a aparcament.\nEls problemes principals deriven de l'impacte provocat per la massificació i la repetició. Per mitigar-los, el projecte proposa una diversitat d'oferta programàtica, de situació topogràfica, i de tractament del volum i de la façana dels habitatges unifamiliars, de tal manera que la llei de formació morfològica de repetició no sigui directament perceptible i que els efectes de llum i ombra provoquin la desmaterialització del propi volum.\nEs té sempre molta cura de garantir la màxima privacitat entre els habitatges. Entre les barres d'habitatges, mitjançant la formació de talussos, es disposa una zona enjardinada comú, per a l'oci col·lectiu, amb piscines i zona de jocs infantils.


Per la llibertat d'expressió. VOLEM TV3.: Catalunya busca reciprocitat en l'emissió de Canal 9 i TV3\nCatalunya busca reciprocitat en l'emissió de Canal 9 i TV3\nLa comissió de Cultura del Parlament català va abordar ahir els últims talls d'emissió de TV3 en terres valencianes, que van afectar tant el senyal de televisió digital terrestre (TDT) com en operadors de televisió per cable. El conseller de Cultura i Mitjans de comunicació, Joan Manuel Tresserras, va manifestar ahir la seua confiança a arribar a un acord amb el Consell que es sustancie en una "fórmula blindada" de reciprocitat en les emissions de Canal 9 a Catalunya i de TV3 al País Valencià.\nTresserras va assegurar que existeix "un acord, traduït en un text", amb el vicepresident valencià Vicente Rambla, encara que mai s'ha signat. "No es pot imposar per la força un canvi de consciència; els hem de convèncer", va explicar.\nMentrestant, Acció Cultural del País Valencià, que en la seua labor de difusió del català ha mantingut els repetidors que permetien veure el senyal de TV3, va denunciar ahir que el requeriment de RTVV li obliga a suprimir les emissions de diversos partits de futbol i del pròxim gran premi de fórmula 1.\n(Font: El País, traduït amb www.internostrum.com)\nPublicat per Volemlatv3 a 7:48\n18 de febrer de 2011, a les 15:09


En aquest webinar veurem els diferents sistemes de recollida selectiva dels residus i quina utilitat se'ls hi pot donar, però també es reflexionarà sobre el nostre impacte en l'entorn i com podem reduir-lo, alhora que donem valor als residus. Cal la implicació de tothom i amb petits gestos individuals es pot aconseguir molt.\nFomentar la prevenció de residus.\nConèixer com s’aprofiten els residus quan fem la recollida selectiva correctament.\nImplicar la ciutadania en la millora de l’entorn.\nLa sessió anirà a càrrec de Jordi Juncosa Gallego.


4 min. Barcelona 10/12/2015 22:05\n651x366 Artur Mas, aquest dijous, a 8TV. / ARA Artur Mas, aquest dijous, a 8TV. / ARA\n"Hem d'exhaurir totes les possibilitats de la negociació fins l'últim moment". Així de clar ha estat el president de la Generalitat, Artur Mas, aquest dijous en una entrevista a 8 al dia, en què ha assegurat que no fer-ho seria equivalent a dir als ciutadans que van votar a favor de la independència el 27-S que el seu vot no ha servit "per res". Ara bé, ha avisat que el pacte no serà a "qualsevol preu" i que els termes de l'acord han de ser "raonables".\nA més, ha defensat que a banda de la CUP no hi ha cap altre grup al Parlament que aposti per la independència i implementar el mandat del 27-S.\nEn relació al pla de xoc social, Mas ha deixat clar que no es pot prometre res que després no es pugui complir. "No hi ha res més immoral que dir que faràs una sèrie de coses a la gent més vulnerable i després no poder fer-ho", ha dit, afegint que això està "molt present" en les converses per part de tots els actors. "No podem arribar a un acord i després no complir-lo al cap de tres mesos". Així, s'ha compromès a "fer tot el possible" en matèria social per millorar la situació provocada per la crisi.\nMas ha admès que és "conscient" de les limitacions que té tot això, tan per Junts pel Sí com la CUP, però ha demanat "serenitat" i que no es jutgi encara un acord que no existeix. El president de la Generalitat en funcions ha asseverat que ningú té la majoria per imposar el seu programa i que, per tant, la CUP no podrà aplicar tot el seu ideari. "Jutgem les coses pels fets i no pels prejudicis", ha demanat Mas.\n"Motius per marxar en tinc uns quants", ha dit el presidencialble de Junts pel Sí, en ser preguntat sobre si faria un pas enrere per facilitar l'acord d'investidura -la CUP ha vetat dos cops la seva figura. Ara bé, per quedar-se, Mas té "un motiu definitiu" per quedar-se: "S'ha posat preu a la presidència de la Generalitat i si l'acceptem voldrà dir que aquest procés el dirigeix la CUP, perquè si es compleix la seva condició la conclusió serà que qui mana són ells".\nEl president de la Generalitat en funcions ha dit que el mandat del 27-S és que aquest procés es piloti de forma compartida, d'acord amb els 62 diputats de Junts pel Sí i deu diputats de la CUP.\nUn cara a cara amb Pablo Iglesias\nPreguntat sobre la proposta de Podem de fer un referèndum sobre la independència de Catalunya, Artur Mas ha valorat positivament que partits de l'Estat defensin el dret a decidir dels catalans. "Com a conseqüència del que hem apretat, ja hi ha gent a Espanya que ja s'atreveix a defensar un referèndum a Catalunya", ha dit.\nAra bé, ha avisat que Podem es troba sol en relació als altres partits aspirants a La Moncloa (PSOE, PP i C's). "Podem tindrà força a Madrid perquè els altres tres entrin en la negociació?", s'ha preguntat.\nEn aquest punt, i emplaçat pel periodista Josep Cuní, Artur Mas ha acceptat un debat amb Pablo Iglesias sobre la situació a Catalunya.\nPreacord just després del 20-D\nAixí s'ha pronunciat Artur Mas després que s'hagi produït la primera reunió entre Junts pel Sí i la CUP en el marc del nou model de negociació: la setmana passada les dues forces polítiques van decidir fusionar les tres taules (pla de xoc, procés constituent i ruptura amb l'Estat) per tal d'avançar en una sola cap a l'acord. Aquesta taula de negociació es reunirà cada dia fins el 22 de desembre, nou reunions que han de servir perquè hi hagi un pacte global abans que la CUP celebri la seva assemblea extraordinària el proper 27 de desembre. És a dir, el preacord arribaria just després del 20 de desembre, uns comicis que no haurien d'interferir en el contingut de la negociació.\nLa voluntat dels cupaires és que la proposta final del 22 de desembre ho inclogui tot, és a dir, el pla de xoc social detallat, un full de ruta cap a la independència i els passos del procés constituent d'una nova "República catalana", a més de la investidura del president de la Generalitat -principal escull negociador. Un dels compromisos que aquest dijous ha reclamat la CUP a Junts pel Sí és que s'inclogui el compromís de frenar "els processos privatitzadors" de la sanitat catalana dins el pla de xoc social.


Bartomeu Marí ‘torna’ al Macba amb polèmica | Cultura | EL PAÍS Catalunya\nBartomeu Marí ‘torna’ al Macba amb polèmica\nEls artistes denuncien que l'exdirector del museu protagonista de la pitjor crisi del centre sigui comissari de la propera exposició\nBarcelona 3 ABR 2017 - 13:44\tCEST\nLa polèmica escultura que va costar el lloc a la cúpula directiva del Macba. Juan Barbosa\nDijous que ve el Museu d'Art Contemporani de Barcelona (Macba) inaugurarà una exposició del fotògraf i teòric libanès Akram Zaatari, fundador de l'Arab Image Foundation. La mostra, d'indubtable interès, ha estat comissariada per Hiuwai Chu, conservadora en plantilla del museu i Bartomeu Marí, exdirector del centre, actualment al capdavant del National Museum of Modern and Contemporary Art de Seül (Corea), que coprodueix el projecte amb el centre barceloní. Com era d'esperar, la polèmica està servida. Bartomeu Marí va presentar la seva dimissió de la direcció del Macba fa dos anys, després de l'episodi de censura d'una obra que representava el rei emèrit Joan Carles sent sodomitzat per una líder camperola boliviana. Les seves confuses actuacions d'aquells dies van sumir el Macba en una de les pitjors crisis de la seva història i el van obligar a marxar, però abans va acomiadar de manera fulminant els dos conservadors que van seleccionar l'obra incriminada, Valentín Roma, actual director de la Virreina, i Paul B. Preciado. L'acomiadament, considerat improcedent, ha costat a les arques del museu 101.000 euros.\nEls primers a pronunciar-se sobre el retorn de Marí al Macba han estat els artistes de la PAAC (Plataforma Assembleària d’Artistes de Catalunya). En un comunicat demanen al director actual, Ferran Barenblit, que “no permeti que el nom del senyor Marí estigui present en el que volem que sigui una etapa constructiva i esperem que prometedora”.\nFoto de promoció de l'exposició de Zaatari. Macba\n“Esperem que aquesta nova etapa inclogui un debat a fons sobre l'estructura interna de la institució, que requereix una transformació radical, si no volem que continuïn les males pràctiques que l'afligeixen des dels seus inicis”, continua la nota, que ha estat àmpliament compartida i debatuda a les xarxes socials, amplificant un debat latent que mai ha estat quedat del tot resolt. El gestor cultural Gerardo Peral ha manifestat la seva disconformitat amb la posició de la PAAC, defensant en el seu missatge els treballadors del museu, que segons el gestor resulten els més afectats. “L'exposició de Zaatari està programada des de fa més de tres anys, no seria un acte de censura carregar-se el comissari, sigui qui sigui?”, es pregunta Peral, recordant que Marí no percebrà honoraris per al comissariat i no participarà en la inauguració, tal com va confirmar el director del Macba, Ferran Barenblit, a aquest diari ja fa unes setmanes.\nEl docent i crític Joan Minguet Batllori també ha maifestat la seva opinió i ha recordat que tots els projectes en marxa dels conservadors acomiadats van ser cancel·lats. “D'aquella tempestat arriba aquest fang. No tinc res en contra del director actual, però no puc ocultar que el seu silenci m'incomoda”, afirma Minguet. Segons el docent, només hi ha dues possibles explicacions per aquesta actuació, “O la Fundació Macba, amb importants monàrquics al capdavant, continua exercint un poder desmesurat directament o indirectament sobre el dia a dia del museu i ha de pagar els favors que va demanar fa dos anys. O, fins i tot pitjor, que definitivament és mentida que aquell museu sigui un espai de llibertat”. Més enllà dels diferents matisos, tots estan d'acord en la necessitat d'obrir un debat sobre el model de gestió del Macba, un consorci publicoprivat, que al principi es va considerar un exemple a seguir a Europa. “Ningú vol una nova crisi al Macba, però tots som conscients que si no es produeixen canvis profunds en la seva estructura, estarem sostenint una ficció. La PAAC ha ajudat a destapar la caixa de Pandora...”, conclou Nora Ancarola, que va ser l'última presidenta de l'associació d'artistes abans que canviés el seu format.\nUn portaveu del museu ha revelat que el comunicat dels artistes ha sorprès Barenblit, ja que en les últimes setmanes es va reunir amb representants de la PAAC i de l'ACCA precisament per conversar sobre aquest tema. “Dijous durant la roda de premsa de la mostra de Zaatari estarà disponible per a qualsevol aclariment”, ha assegurat.


Vila Crystiana Costinesti Romania - Ofertes d'hotels amb els MILLORS DESCOMPTES EN LÍNIA\nStr. Scolii 5, Schitu, Costinesti, Romania, 907090 - Veure al mapa\nConvenientment situat a Costinesti, Vila Crystiana és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Vila Crystiana és compromet a que la seva estada sigui el més còmoda possible. L'hotel ofereix accés a una gran gama de serveis, inclosos magatzem d'equipatge, transport hotel/aeroport, habitació familiar, instal.lacions de barbacoa, canvi de moneda.\nA més, totes les habitacions ofereixen una gran varietat de comoditats com ara ventilador, aparell de televisió, TV satèl•lit/cable, nevera, forn microones per satisfer els clients més exigents. L'hotel ofereix instal.lacions fantàstiques, incloses pesca, per ajudar-vos a relaxar després d'un carregat dia a la ciutat. Vila Crystiana és un lloc ideal d'estada pels viatgers que busquin encant, comfort i facilitat a Costinesti.\nTots els tipus de viatgers (33) Parelles (19) Viatgers en solitari (4) Famílies amb infants petits (4) Famílies amb infants grans (1) Grups (5)


Noticias Sabor809 - Els partits de la Roja es veuran a Barcelona al Camp de l’Àliga\nEls partits de la Roja es veuran a Barcelona al Camp de l’Àliga\nEl primer partit del Mundial de futbol que la selecció espanyola jugarà divendres contra Portugal es podrà veure a Barcelona en una pantalla gegant al Camp de l'Àliga, a la plaça d'Alfons Comín. Finalment, l'Ajuntament no ha cedit cap espai, com demanava l'entitat Barcelona amb la Selecció, que el 2016 va ser multada per instal·lar una pantalla sense permís a la plaça de Catalunya durant l'Eurocopa. La plataforma ha informat aquest dilluns en un comunicat que del lloguer del camp de futbol i l'equip d'àudio i so es faran càrrec, com a patrocinadors, la Lliga i la promotora Valdebebas.\n"Estem segurs que serà la gran festa de l'esport espanyol, i esperem que hi assisteixin moltes famílies, grups d'amics, joves i grans", indica el comunicat. El text retreu a l'executiu de l'alcaldessa Ada Colau "que hagi denegat tots els permisos presentats a la via pública per veure el Mundial sencer". "Només acceptava seguir els partits de semifinal en un pavelló a Montjuïc, però Barcelona amb la Selecció no s'ha volgut esperar fins a les eliminatòries", afegeix.\n"Ningú podrà negar que el camí ha estat infinitament més difícil que el d'altres actes on no apareix la marca Espanya, però finalment s'ha aconseguit que es pugui animar la selecció espanyola des del primer partit", celebra la plataforma.\nA mitjans del mes passat, el govern municipal es va comprometre a col·laborar per buscar una ubicació, un "espai tancat" per seguir els partits de la Roja, per garantir la seguretat. Però el portaveu de la plataforma, Manel Hernández, assegura que en una reunió posterior el Consistori "es va presentar sense tenir un espai". Per això, explica, van optar per buscar-lo ells mateixos i buscar també un patrocinador per pagar-lo. Després del conflicte amb les pantalles a la plaça de Catalunya, el 2016 també es va poder veure un partit de la Roja a Arc de Triomf, un acte organitzat per Ciutadans dins de la campanya electoral de les eleccions generals d'aquest any.\nFonts municipals repliquen que no és cert que l'Ajuntament no hagi col·laborat. "El Consistori i l'entitat van posar sobre la taula diverses ubicacions i van acordar el Camp de l'Àliga perquè complia els requisits d'aforament, seguretat i convivència", indiquen aquestes fonts.


El Col·legi Oficial de Psicologia de Catalunya condemna l'assassinat confirmat per violència masclista que s’ha perpetrat a Salou | COPC - Col·legi Oficial de Psicologia de Catalunya\nEl Col·legi Oficial de Psicologia de Catalunya condemna l'assassinat confirmat per violència masclista que s’ha perpetrat a Salou\nEl Col·legi Oficial de Psicologia de Catalunya expressa la seva més rotunda condemna -malauradament, una vegada més- al nou assassinat per violència masclista que va ocórrer diumenge 25 de juny a Salou, així com a tots els altres assassinats i manifestacions violentes vers les dones. Paral·lelament, vol traslladar la seva solidaritat i condol a la família de la víctima i a les altres persones properes.\nCal reiterar també, que la prevenció és el mecanisme real per posar fi a la violència contra les dones, sense la qual no es podran eliminar conductes que romanen en la societat i que perpetuen el maltractament a la dona. Des de la psicologia es reclama que es posi el focus en les mesures de caràcter preventiu i d'intervenció psicològica, especialment en les edats més primerenques, per eradicar estereotips masclistes i desigualtats que sustenten la violència contra la dona. Sense una aposta decidida per la prevenció serà inevitable que seguim lamentant successos tan tràgics com l'assassinat ocorregut a Salou, desgraciadament, el cinquè assassinat per violència masclista a Catalunya de l'any 2017.


04 set 2017 - Exhibició de plata sobre fons vermell | Valentí Fradera | barcelona / monza | Fórmula 1 | L'Esportiu de Catalunya | Notícia\nbarcelona / monza - 4 setembre 2017 2.00 h\nExhibició de plata sobre fons vermell\nHamilton i Bottas donen el doblet a Mercedes en el GP d’Itàlia, a casa de Ferrari, i l’anglès s’enfila fins al primer lloc de la general per primer cop enguany\nVettel salva el podi a Monza, empaitat per Ricciardo al final\nImatge de la celebració del doblet de Merceces a Monza, molt dolorosa per a Ferrari Foto: SRDJAN SUKI / EFE.\nDaniel Ricciardo Foto: SRDJAN SUKI / EFE.\nFernando Alonso, retirat Foto: SRDJAN SUKI / EFE.\nDes de Monza 2016, avui fa just un any, que Hamilton no liderava la F-1\nRicciardo va volar en el tram final: volta ràpida i 355, km/h de punta\nLewis Hamilton i Mercedes van ser els amos de l’històric circuit de Monza, la llar espiritual de Ferrari. El pilot anglès i el seu company Valtteri Bottas van donar el doblet en el GP d’Itàlia a la marca alemanya, després de dominar de cap a cap a casa dels seus grans rivals pel títol. De retruc, amb la sisena victòria en tretze curses, Hamilton s’enfila fins al primer lloc en solitari en la general de pilots, per primer cop enguany.\nSebastian Vettel va salvar un podi a casa, celebrat pels entusiastes tifosi gairebé com una victòria, però va haver d’esmolar les dents per parar els peus a Daniel Ricciardo, que amb una estratègia oposada a la resta del grup va encalçar el Ferrari en la tirada final i va posar el podi vermell en risc. Tanmateix, el més anguniós per a l’equip italià no va ser l’atac del pilot australià, sinó el mig minut llarg que Vettel va cedir als Mercedes. Ras i curt, Ferrari no va tenir el ritme de les fletxes de plata sobre el tapís vermell de Monza, per bé que el fins ahir líder del mundial va voler tranquil·litzar l’afició ferrarista: “Encara que hagi estat una cursa difícil, estic convençut que ens en sortirem”, els va assegurar des del podi, en italià.\nTal vegada el pilot alemany ho va dir confiant que el pronòstic que donava vencedors als Mercedes a Spa i Monza –i que es va complir fil per randa, amb dues victòries seguides per a Hamilton en vuit dies– també es respecti en la cursa següent, a Singapur. El traçat urbà asiàtic és el de característiques més semblants a Mònaco i Hongria, on els Ferrari van fer el doblet.\nEl miratge de Kimi\nSi els seguidors de Ferrari es van conformar dòcilment amb el magre podi de Vettel, en la primera volta devien pensar que l’esperit d’Enzo Ferrari –aquest any se’n compleixen 70 de la fundació de la marca– portaria volant els seus pilots cap a la victòria. Hamilton va arrencar bé, però per darrere Kimi Räikkönen es va emparellar amb Bottas en la primera xicana i el va superar en la segona, per col·locar-se quart, rere Esteban Ocon i Lance Stroll, que va perdre la posició amb el Force India i ja no la va poder recuperar.\nPerò –ai, las!– el miratge no va durar ni una volta. El Mercedes número 77 va encalçar l’insolent Ferrari del finlandès a la Parabòlica i el va deixar enrere abans de començar la segona volta. Tot seguit, Bottas va superar Stroll i Ocon, i en la quarta volta ja s’havia enlairat fins al seu lloc natural, segon, a 3.4 del seu cap de files. El doblet platejat ja estava dat i beneït, en una cursa que es va resoldre amb una sola aturada a boxs (supertou-tou).\nPer la seva banda, Vettel va necessitar vuit voltes per arribar al seu sostre, el tercer lloc. La seva primera víctima va ser el seu company, que en la tercera volta va entrar passat en la segona xicana i va haver de cedir el lloc en la sortida, abans de Lesmo. Quan el pilot de Ferrari es va haver desempallegat de Stroll i Ocon, ja tenia Hamilton a nou segons i rodava mig segon per volta més lent que els W08.\nL’única aturada a boxs dels pilots capdavanters, a partir de la volta 31, no va alterar l’ordre, però va enlairar Ricciardo –encara no s’havia aturat– fins al tercer lloc, al davant de l’SF70H número 5. L’australià i el seu company, Max Verstappen, sortien endarrerits en la graella i van apostar per anar contra corrent, muntant les cobertes del compost tou en la sortida i deixant el supertou, més ràpid, per a una curta tirada final. La jugada li va permetre desbancar el segon grup de la cursa, encapçalat per Ocon, i no deixar respirar els Ferrari. Ricciardo va sortir del box rere Kimi, a qui va superar en la volta 41, amb una frenada sensacional. El coixí de Vettel era de dotze segons, però el Red Bull volava –355,2 km/h de velocitat punta; Hamilton no va passar de 342,2–, amb un ritme un segon més ràpid que el Ferrari.\nEl sacrifici de Red Bull\nLes matemàtiques –dotze voltes, dotze segons– donaven un empat tècnic en l’últim gir, però la progressió del Red Bull es va aturar en sec en la volta 49, quan en faltaven quatre per al final. Amb l’última millor volta (1:23.361) de Ricciardo, el marge havia minvat fins a 4.3, però les seves rodes ja no van poder mantenir el to. Si més no, per a ell va ser la millor volta de la cursa, atès que en el gir següent Hamilton va quedar a una dècima (1:23.488) de signar el hat-trick (posició preferent, victòria i volta ràpida). El possible grand chelem (tot això i líder de punta a punta), el va perdre en aturar-se abans que el seu company, cedint-li el primer lloc durant una volta.\nEl dubte és on haurien acabat els Red Bull si no haguessin decidit sacrificar una cursa a priori poc favorable, acumulant sancions en la graella per refer el magatzem de recanvis, exhaurit pels problemes de fiabilitat de les mecàniques Renault. El més probable és que llavors haguessin seguit l’estratègia estàndard i Ricciardo hauria acabat si fa no fa al mateix lloc. El bon ritme dels Red Bull el va confirmar Verstappen, que va punxar en la primera volta –es va tocar amb Felipe Massa en l’embolic de la sortida–, va caure a l’últim lloc i va culminar dues tirades amb els supertous pispant el puntet del desè lloc a Kevin Magnussen, en la volta 46. Va ser un dels últims avançaments que van posar dempeus els 93.000 aficionats presents a Monza ahir, encara que Vettel no passés del tercer lloc.\nÉs molt positiu ser líder, però tres punts amb set curses no és res. La lluita continuarà amb Ferrari i amb Bottas. Tinc al davant un gran repte\na Monza acumula Hamilton els últims sis anys: un amb McLaren i tres amb Mercedes.\nNo es podia fer més, sortint d’on sortia. M’ho he passat de cine, molt divertit. He remuntat a Monza i Silverstone, les meves curses preferides\nNo estic amoïnat per la diferència. Monza és molt específic i si tens confiança marques la diferència. Ara mateix soc molt positiu\nAvui el cotxe era perfecte, equilibrat i veloç a la recta i ràpid en revolt. Però Monza és únic i pel resultat d’avui no podem dir que som els millors\nM’han fet aturar perquè així podrem canviar la caixa de canvis sense sanció. La millor volta del dia ha estat la del ‘driver’s parade’\nMassa m’ha empès fora de la pista. després tot ha anat bé, no em puc queixar. Però no ha estat una cursa neta. A Singapur hauria d’anar millor\nM’ho he passat molt bé i el setè és el que m’esperava. Llàstima de l’inici. Hamilton ha sortit malament, he hagut de frenar i Ocon m’ha avançat\nNomés Lewis Hamilton (primer) i Romain Grosjean (l’últim) van ocupar a la graella un lloc corresponent al seu resultat en l’entrenament cronometrat. La resta de la graella es va sacsejar de cap a peus, arran de les múltiples penalitzacions aplicades per l’ús d’elements mecànics extres. Ni més ni menys que nou del vint pilots (el 45%) es van haver d’empassar sancions de més o menys abast (des de 35 llocs per un grup propulsor nou fins a cinc per una nova caixa de canvis), que els van endarrerir en la graella. Sis pilots ja van veure la sanció aplicada dissabte, i tres més van penalitzar ahir al matí: Pérez i Grosjean (caixa de canvis), i Vandoorne, que va haver de canviar el motor Honda abans de la sortida. El director esportiu de la F-1, Ross Brawn, té clar que això ha de canviar: “Per a un aficionat és difícil de pair que el seu heroi estigui a la cua de la graella perquè va haver de canviar el motor. Això no fa gens de bé a l’esport. Hem de trobar una solució millor.”\nMcLaren va ser l’únic equip sense cap cotxe sota la bandera de quadres. Plou sobre mullat, enmig de les negociacions per salvar el matrimoni amb Honda.\nRicciardo va tornar a treure petroli, remuntant des del setzè lloc fins al quart amb una tàctica diferent. Ha deixat enrere Räikkönen en les dues últimes curses.\nL'Esportiu. Nacional 04-09-2017 Pàgina 22\nL'Esportiu. Comarques Gironines 04-09-2017 Pàgina 22


Eliminació de la violència envers les dones – Dones les Corts\nPublicat per Dones les Corts on 09/11/2017 24/01/2018\nEl proper dissabte 25 de novembre es commemora el dia internacional per l’eliminació de la violència envers les dones, i el districte de les Corts ho farà amb diverses activitats.\nLes diferents entitats del districte han elaborat activitats per commemorar aquesta diada d’activisme contra la violència envers les dones. Encara que el dia assenyalat és el 25 de novembre, els actes començaran el dimecres 15 de novembre a les 19 h amb la projecció del llargmetratge “Empieza en ti”, dins del cicle de cinema Dones del Món que es projecta al Centre Cívic Joan Oliver “Pere Quart”, al carrer comandant Benítez, 6. La pel·lícula narra com quatre dones de diferents edats i perfils s’han hagut d’enfrontar a la violència dels seus marits i marxar per començar de nou. A la projecció serà present la Marta Vergonyós, directora del documental.\nL’acte està organitzat pel centre cívic junt amb la Taula de Dones de les Corts, i l’entrada és gratuïta però cal inscripció prèvia a perequart@lleuresport.cat o al 933 398 261.\nEl 21 de novembre, a la Biblioteca les Corts – Miquel Llongueras, es realitzarà la xerrada “Què puc fer si pateixo una situació de violència en la parella?”, on l’advocada Maria Roser Vaqué Pons explicarà quina és l’actual legislació sobre violència envers les dones. L’acte, organitzat pel PIAD les Corts i la Biblioteca les Corts – Miquel Llongueras, se celebrarà entre les 18 i les 19.30 h.\nEl 25, a la plaça Comas, a les 11 h es commemorarà la diada amb l’acte central, l’espectacle itinerant La Dona del Sac, a càrrec de “Labuena Compañía”. Per preparar aquesta activitat s’ha organitzat un taller al Centre Cívic Tomasa Cuevas – les Corts el dilluns 20, de 17 a 20 h.\nEl mateix dia, al Casal de Joves de les Corts, la Taula d’adolescència i joventut de les Corts organitza diverses activitats. A les 11 h es realitzarà un taller d’autodefensa i a les 12 h un altre de teatre de l’Oprimit. Més tard, a les 13.30 h, es farà un rap del manifest i es presentarà un vídeo sobre violència masclista. Si vols participar, grava un vídeo amb el mòbil on expliquis una situació que hagis patit de violència masclista. El format ha de ser horitzontal i amb una durada màxima de 30 segons. Envia’l a taulajovelescorts@gmail.com abans del 20 de novembre. Pots seguir l’activitat a l’Instagram @taula_jove.\nA més, de l’1 al 22 de desembre, podreu visitar l’exposició “Còmics contra el masclisme” al Centre Cívic Josep M. Trias i Peitx. Aquesta mostra gratuïta està especialment adreçada al públic adolescent i jove i ens apropa a la construcció dels estereotips de gènere i el paper de les representacions culturals en la reproducció i/o eradicació de la violència masclista. L’exposició és a càrrec del Centre per a la Igualtat i Recursos per a les Dones i organitza el Centre Cívic Can Deu.\nFont: Districte de les Corts\nEntrada prèvia Aniversari Taula Dones les Corts\nEntrada següent Programa activitats gener-març 2018


andy cohen explica per què els membres del repartiment són acomiadats després que Vicki gunvalson i el jutge de tamra confirmin & apos; rhoc & apos; sortides -->\nAndy Cohen explica per què els membres del repartiment es acomiaden després que Vicki Gunvalson i el jutge Tamra confirmin les sortides de 'RHOC'\nAndy Cohen va parlar de la manera en què els productors Real mestresses de casa la franquícia pren decisions sobre quins membres del repartiment han de tornar les noves temporades i quins membres del repartiment haurien de ser acomiadats durant una compareixença al programa de ràdio SiriusXM de Jenny McCarthy.\n'És una conversa llarga que continua durant la temporada i fins i tot durant la producció', va explicar Cohen El show de Jenny McCarthy després de fer broma que la reunió de cada temporada hauria d’acabar amb l’eliminació d’un dels membres del repartiment de la sèrie.\nAndy Cohen i el seu equip fan 'Massive Research' abans de disparar als membres del repartiment\nSegons Cohen, quan es tracta de acomiadar membres de la Real mestresses de casa franquícia, ell i el seu equip mantenen grups focals i fan recerca massiva per assegurar-se que prendran la millor decisió per als seus espectacles.\nDit això, ja que ell i el seu equip han estat contractant i acomiadant membres del repartiment durant tant de temps, normalment saben què mostraran les investigacions abans que aconseguissin els resultats oficials.\n“El que trobem no és una sorpresa per a nosaltres. Així sempre ens fa sentir força bé. Com a oh good, aquest és un reforç del que sempre sentíem com a productors ”, va explicar.\nAlgunes 'mestresses de casa reals' resulten ser més populars del que s'esperava\nSi bé Cohen i el seu equip solen estar al capdamunt de les coses quan es tracta de com actuen determinats membres del repartiment a les seves respectives sèries, ell va admetre a McCarthy durant la seva demostració que hi ha hagut sorpreses al llarg del camí.\n'De vegades ens sorprèn quan hi hagi gent que potser és encara més popular del que ens vam adonar', va compartir, segons un informe del 3 de febrer de The Cheat Sheet.\nMalauradament, Cohen no va revelar quins dels membres del repartiment del seu show el van sorprendre més.\nAndy Cohen desitja que pogués mantenir una conversa filmada amb totes les ‘Reales mestresses de casa’ disparades.\nMentre que les sortides de diversos antics membres del repartiment Real mestresses de casa Les sèries han continuat sent un misteri pel que fa a si foren acomiades o no, Cohen desitja que ell i el seu equip poguessin ser més candids amb les seves decisions de donar el tret de sortida a determinades dones. De fet, li encantaria organitzar sessions en directe amb membres del repartiment acomiadats després que aprenguessin que no tornaran perquè els fanàtics puguin veure les seves reaccions per si mateixos.\nCom alguns han pogut veure, Tamra Judge va xerrar en directe amb Cohen al gener després d'anunciar la seva sortida del programa.\nVicki Gunvalson i Tamra Jutge ja no són una part del 'RHOC'\nUn dia abans que la jutgessa confirmés que no tornaria Les reals mestresses de casa del comtat d'Orange per a la propera temporada de la sèrie, la temporada 15, la seva amiga i co-estrella de fa molt temps, Vicki Gunvalson, va revelar que tampoc no seria presentada al programa.\nDesprés de l’anunci sobtat de Gunvalson, Cohen va compartir una publicació sincera a la seva pàgina d’Instagram en la qual es mirava els molts anys que va passar amb Gunvalson compartint diverses fotografies de retrocés de tots dos.\nAndy Cohen està desbordat de comentaris a Twitter\nSegons Cohen, fan de la web Real mestresses de casa la franquícia li envia constantment comentaris a Twitter. Així, quan es tracta de filtrar els tuits, és molt difícil fer-ho a Cohen.\nTot i que Cohen sens dubte pren nota del que està veient, sobretot quan es transmeti un nou episodi, seria impossible d’entendre les opinions de tots els seus seguidors i seguidors.\nA més de ser el creador de la web Real mestresses de casa, Cohen també és l'amfitrió de Mireu què passa en directe.\n'Sons of Anarchy': Feu un tomb per l'estrella de la Casa d'Hollywood de Charlie Hunnam\n? Holy Sh * t !? Cardi B vol triar amb Chrissy Teigen i Rihanna?\nMel B demandat per una estilista que afirma que havia prescrit il·legalment drogues al seu nom


Obertes les inscripcions al IX Curs d’introducció a la didàctica de la llengua com a idioma estranger - Xarxa Vives d'Universitats\nAdreçat a llicenciats i graduats en Filologia, Traducció i Humanitats, i a estudiants del darrer any de grau d’aquestes titulacions\nEls interessats es poden inscriure fins al 15 de setembre de 2018\n19.06.2018.- L’Institut Ramon Llull, l’Acadèmia Valenciana de la Llengua i la Xarxa Vives d’Universitats organitzen el «IX Curs d’introducció a la didàctica de la llengua com a idioma estranger», que se celebrarà a Vinaròs i Morella entre el 19 i el 21 d’octubre de 2018, i que compta amb la col·laboració del Màster d’Ensenyament de català com a primera i segona llengua de la Universitat de Barcelona, la Universitat de Vic – Universitat Central de Catalunya i la Universitat Autònoma de Barcelona, i de la Facultat d’Educació i del Departament de Filologia Catalana de la Universitat d’Alacant.\nEl curs, que ofereix un total de 40 places, s’adreça a llicenciats i graduats en Filologia, preferentment en Filologia catalana, Traducció i Humanitats, i a estudiants del darrer any de grau d’aquestes titulacions, que no tinguen o compten amb poca experiència docent en el camp de l’ensenyament de la llengua.\nL’acció formativa té un preu de 150 euros que inclou allotjament, tot i que els alumnes seleccionats podran demanar ajuts a la mobilitat DRAC Hivern per cobrir les despeses de mobilitat, matrícula i allotjament (consulteu universitats de la Xarxa Vives que atorguen ajuts DRAC). Les persones interessades poden d’emplenar el formulari d’inscripció fins al 15 de setembre.\nEl curs, organitzat anualment des de 2010, té com a objectiu contribuir a la formació de futurs professors per a l’exercici de la docència de la llengua en universitats de l’exterior i el tractament de la variació lingüística, la cultura i la literatura a l’aula. En aquesta edició, participaran els professors de llengua a les universitats de l’exterior Júlia Llompart (Universitat Autònoma de Madrid), Aina Cendra (Universitat de Torí) i Marc Llaurador (Universitat Hebrea de Jerusalem).\nTags:curs de didàctica, curs didàctica, didàctica, didàctica de la llengua


'Petjades de dones. La Vall d'Albaida' fa a Bocairent la darrera parada de 2019 - VilaWeb\n‘Petjades de dones. La Vall d’Albaida’ fa a Bocairent la darrera parada de 2019\nL'exposició encara s'instal·larà en gener a Salem\nL’exposició Petjades de Dones. La Vall d’Albaida, s’instal·la per darrera vegada aquest 2019, a Bocairent, on s’inaugurarà divendres 27 de desembre a les 19.30 a la sala Joan de Joanes, i s’hi podrà visitar fins al 12 de gener. El treball, produït per l’Institut d’Estudis de la Vall d’Albaida, encara s’instal·larà en un altre poble, ja l’any que ve: Salem.\nEn el cas de Bocairent, la dona biografiada en l’exposició és Pilar Molina Beneyto, autora, entre més, dels documentaris Una mirada, dos camins, sobre l’exili i l’emigració a França; El segle XXI en femení en col·laboració amb Ana Aguado, sobre la memòria de les dones: i Monleón: un grito pegado en la pared sobre l’obra del pintor J. Monleón.\nCol·laboradora assídua de publicacions com Rojo y Negro o Al Margen, hi publicà una sèrie d’articles sobre dones anarquistes, tasca a què va dedicar bona part del seu treball i en què n’era especialista. Dona llibertària, membre activa del sindicat CGT i de Dones Lliures, també participava en les emissions de Ràdio Klara.\nL’any 2009, va ser objecte d’un homenatge organitzat per l’Ajuntament de Bocairent amb la col·laboració de l’Associació Dones i Homes Lliures i per amics seus. En 2014 es va presentar també a Bocairent el llibre Antonia Maymón: anarquista, maestra, naturista, escrit per Pilar Molina i Carmen Agulló i que s’havia quedat per publicar arran la seua mort.\nLes altres protagonistes d’aquesta primera selecció són: Josepa Teresa Albinyana Gomar– Beata Agnès (Benigànim, 1625-1696); Maria Garcia Sanchis (l’Olleria, 1881–Maó, 1936); Brígida Gómez Esparza (Beniatjar, 1890-1983); Ángeles Belda Soler (Aielo de Malferit, 1902–València, 1990); Milagros Espí Soler (Agullent, 1906–València, 1999); Delfina Fenollar Gilabert (el Ràfol de Salem, 1912-2004); Maruja Tomàs Martí (Montaverner, 1912–Lió, 1977); Isabel Montagud Monferrer (Barcelona, 1913–Salem, 2002); Maria Barberà Martínez (Ontinyent, 1930–2017); Milagros Gil-Mascarell Boscà (Albaida, 1941–València, 1994); i Carmen Alborch Bataller (Castelló de Rugat, 1947–València, 2018).


Aleix is using Smore newsletters to spread the word online.\nGet email updates from Aleix:\nFollow Aleix Miró\nContact Aleix Miró\nPer Aleix Miró\nTIET DE L'HUGO\nFLORISTS DE L'ESTACIÓ\nLa Invención de Hugo és una pel·lícula de Martin Scorsese, famós director americà, que tracta sobre Hugo Cabret, un nen de 12 anys que viu tot sol a dins dels mecanismes del rellotge d'una estació de tren. Aquest nen dedicava hores i hores a arreglar un autòmata. Ja que quan es va morir el seu pare, l'última acció que van fer conjuntament va ser arreglar aquest estrany invent, i l'Hugo pensava que si l'arreglava rebria un missatge del seu pare...\nUn dia, va intentar robar un objecte d'una botiga d'allí mateix de l'estació. El botiguer li va prendre un llibreta molt imporant per a ell, i se la va emportar a casa. Hugo el va seguir i allí va conèixer a la fillastre del botigaire.\nAmb ella, la Isabelle, van passar llargues hores junts, fins que van descubrir que el padrastre de la jove amiga de l'Hugo, era el gran director de cinema George Méliès. Ells dos van investigar molt sobre el tema i van ajudar a Méliès a sortir de la depressió de que la majoria de les seves obres d'art fossin perdudes.\nFinalment, George realitza una esplèndida gala commemorant el seu traball i rep la noticia de que han pogut recuperar i restaurar unes 80 pel·lícules seves. Ho agraeix a Hugo per les seves accions i després convida a tothom a "perseguir els seus somnis".\n3. REFERÈNCIES A LA HISTÒRIA DEL CINEMA\nGeorge Méliès (1861-1938) va ser un il·lusionista i director de cinema molt recordat pel fet de que va ser dels primers en dedicar-se a aquesta professió, i essencialment per a fer servir efecte especials (cosa nova a aquells temps) i ademés va innovar en el tema del cinematògraf, i és per això que ha sigut recordat com El mag del cinema.\nEls seus inicis van ser que primerament, per culpa de que va emigrar a Anglaterra, a especialitzar-se en el món de la màgia. Després es va encarregar, juntament amb el seu pare, del negoci familiar. QUan el pare es va retirar ell es va negar a seguir i es va dedicar al cinematògraf.\nMéliès va assistir a l'estrena del cinematògraf dels germans Lumière. Allí, va decidir dedicar-s'hi. Va muntar el seu propi estudi de gravació i va dirigir i interpretar més de 500 pel·lícules. Les més conegudes són El Viatge a la lluna (1902) i El viatge impossible (1904).\nDesprés de tenir un èxit bestial, la Primera Guerra Mundial va derrocar el negoci de Méliès i del seu munt de pel·lícules en van quedar ben poques. Les va vendre a fàbriques químiques, les quals les van fer servir per a fer tacons de sabata.\nMÉLIÈS INTERPRETANT UN PERSONATGE\nAquesta és la pel·lícula més coneguda de Méliès.\nI aquí hi teniu un vídeo dedicat a Méliès que segur que us ajudarà apracticar l'anglès.\nAugust i Louis Lumière van ser els inventors del cinematògraf. Eren inventors, físics i industrials francesos que tenien moltes coses en comú. Van estudiar al mateix lloc, eren socis de la mateixa empresa, es van casa amb dues germanes...per tant, no va ser complicat que es posessin d'acord alhora de treballar junts per a construir el primer cinematògraf.\nEls dos germans van inventar el cinematògraf ja que van mamar des de petits la fotografia, ja que el seu pare s'hi dedicava, i creien que s'havia de crear la fotografia en moviment, i així va sorgir el cinematògraf.\nEls dos germans van fer un conjunt d'onze films. La més coneguda, evidentment, la que va suposar la primera pel·lícula de la història: La sortida dels obrer de la fàbrica. Tot i que els dos germans no hi tenien gaire confiança en l'invent, va tenir un èxti total.\nEn La invención de Hugo, indirectament, es fa un reconeixament a aquests dos personatges. QUan Hugo somnia que un tren l'embesteix és una distinció a la pel·lícula dels dos germans L'arribada del tren.\nEls Lumière de petits.\nUna fotografia que representa una pel·lícula dels Lumière: L'arribada del tren.\nLa sortida dels obrers de la fàbrica.\nDocumental sobre LosHermanos Lumiere y el naciemiento del cine 1\nDocumental sobre els Lumière i l'invent del cinema.\nMartin Scorsese tambés fa un reconeixament a la pel·licula L'home mosca. La pel·lícula muda protagonitzada per l'actor Harold Lloyd. Aquí us deixo l'escena del rellotge d'aquesta pel·lícula. Atenció que no és apte per a vertiginosos;)\nHoward Shore és l'autor de la banda sonora d'aquesta pel·lícula. Un compositor i saxofonista canadenc autor, d'entre altres bandes sonores, de la del Senyor dels Anells, La Saga Crepúsculo, la triologia de El Hobbit, El Lobo de Wall Street...\nHa obtingut un total de 10 premis com a reconeixament a les seves obres, entre Òscars, Globus d'Or i Grammys. Per la banda sonora de la nostre pel·lícula va ser nominat als premis Òscar i als Globus d'Or, però no va rebre la preciada estatueta en cap de les dues nominacions. Prement AQUÍ podreu veure amb exactitud els seus galardons.\nLa banda sonora del compositor Howard Shore és una declaració d'amor, tant per la cultura francesa dels anys trenta com pels primers i innovadors temps del cinema. La música de Shore està composta per dos conjunts (l'un allotjat dins de l'altre), per crear una sensació de capes en la paleta musical. Dins d'una orquestra simfònica completa hi ha un conjunt més petit, una mena de vivaç orquestrina francesa de ball amb instruments com les ones de Martenot, acordions, címbals, pianos trucats, guitarres espanyoles, contrabaixos, una bateria dels anys trenta i un saxo alt. La Banda Sonora (BSO)de la Pel·lícula inclueix 21 temes que són els següents:\nAQUÍ us deixo un enllaç on podreu escoltar unes quantes peces d'aquesta banda sonora que us ajudaran a posar-vos en situació de bona part de la pel·lícula, ja que a cada personatge li representa una música o una altre en funció del caràcter d'aquest, això sí, la música també ajuda a definir com és el personatge. Evidentment, a cada personatge no li pertoca el mateix ritme musical (animada o lenta), entre altres coses, ja que cada personatge té la seva pròpia.\nClip de LA INVENCIÓN DE HUGO. "La Estación"\nEn aquesta seqüència és quan Hugo vol passar desaparcebut davant el vigilant de l'estació. En la música es troben detalls d'humor, ja que és el personatge més còmic del film, ademés i com d'intriga, ja que no se sap com acabarà l'escena.\nClip de LA INVENCIÓN DE HUGO. "Magia"\nEn aquesta segona seqüència, veiem com l'Hugo que fascinat pel truc de màgia que li ensenya George Méliès. La música tocada per a una orquestra que actua allí mateix, a l'estació, ens dóna la sensació de que treu la part més juganera del nostre jove protagonista, com si representés l'esperit juganer de tot nen.\n5. CRÍTICA I VALORACIÓ PERSONAL\nReconec que si no hagués sigut per l'explicació que ens feia la professora de la pel·lícula, els detalls més importants del film els hagués perdut, com és el més bàsic, el reconeixament a George Méliès.\nPersonalment m'ha agradat força. Sobretot m'agradaven les escenes en que estaven els dos joves protagonistes junts vivint aventures, també les parts còmiques del vigilant de l'estació amb el seu gos i sobretot les parts més tendres de la pel·lícula, com la escena final en que Méliès agraeix tot el que Hugo havia fet per a ell. Per altre part, hi havia alguna escena que es feia un pèl pesada, com la que mostra l'estudi de Méliès i com gravaven les pel·lícules.\nPodríem dir que el film, per a mi, mereix un 8,5.\nConnect with Aleix Miró


Catalunya registra 852 casos de Covid-19 més i 7 morts en les últimes 24 hores\nPublicat 13/9/2020 10:52:00 +02:00CET\nEl nombre de pacients ingressats puja fins als 755, en la UCI 136\nCatalunya ha registrat fins a aquest diumenge 145.832 casos confirmats acumulats de coronavirus, 852 més que en el recompte del dissabte, informa la Conselleria de Salut de la Generalitat a través de la seva pàgina web.\nLa xifra de morts totals ascendeix a 13.153, 7 més que els registrats el dissabte: 7.976 en hospital o centre sociosanitari, 4.177 en residència, 834 en domicili i 166 que no són clasificables per falta d'informació.\nQuant als pacients ingressats actualment, la xifra se situa en 755, la qual cosa suposa un augment de 28 respecte al dissabte.\nUn total de 136 pacients es troben ingressats en l'Unitat de Vigilància intensiva (UCI), 6 més que en el balanç anterior.\nLa taxa del risc de rebrot ha baixat: el dissabte aconseguia un nivell de 175,88 i 24 hores després està en 172,87, mentre que la velocitat de reproducció de la malaltia (Rt) se situa en 0,99.\nEn les residències d'ancians hi ha hagut fins ara 17.791 persones que han donat positiu, de les quals 6.474 han mort i 40 es troben actualment ingressades.\nRespecte a la comarca del Segrià (Lleida), des de l'inici de la pandèmia hi ha hagut 8.025 casos confirmats acumulats de coronavirus, dels quals 211 han mort, mentre que actualment hi ha 19 pacients ingressats --3 d'ells en la UCI--; el risc de rebrot és de 103,45.\nA la comarca del Barcelonès (Barcelona) s'han comptabilitzat 55.086 casos confirmats acumulats de coronavirus des de l'inici de la pandèmia, amb 5.457 morts, mentre que actualment hi ha 224 pacients ingressats --39 d'ells en la UCI--; el risc de rebrot és de 196,85.\nEn el Vallès Occidental (Barcelona) s'han registrat 15.627 casos confirmats acumulats de coronavirus des que va començar la pandèmia, amb 1.463 morts; actualment hi ha 135 pacients ingressats, dels quals 17 estan en la UCI, mentre que el risc de rebrot és de 199,72.\nEn el Vallès Oriental (Barcelona), des de l'inici de la pandèmia hi ha hagut 6.893 casos confirmats acumulats, dels quals 622 han mort, mentre que actualment hi ha 40 pacients ingressats --7 d'ells en la UCI--, i el risc de rebrot és de 168,93.


Morsain - Viquipèdia, l'enciclopèdia lliure\n49° 27′ 12″ N, 3° 10′ 47″ E / 49.4533°N,3.1797°E / 49.4533; 3.1797Coord.: 49° 27′ 12″ N, 3° 10′ 47″ E / 49.4533°N,3.1797°E / 49.4533; 3.1797\nMorsain és un municipi francès, situat al departament de l'Aisne i a la regió dels Alts de França. L'any 2007 tenia 430 habitants.\nEl 2007 la població de fet de Morsain era de 430 persones. Hi havia 168 famílies de les quals 44 eren unipersonals (32 homes vivint sols i 12 dones vivint soles), 52 parelles sense fills, 64 parelles amb fills i 8 famílies monoparentals amb fills.\nEl 2007 hi havia 205 habitatges, 171 eren l'habitatge principal de la família, 14 eren segones residències i 20 estaven desocupats. 200 eren cases i 5 eren apartaments. Dels 171 habitatges principals, 131 estaven ocupats pels seus propietaris, 34 estaven llogats i ocupats pels llogaters i 7 estaven cedits a títol gratuït; 8 tenien dues cambres, 21 en tenien tres, 53 en tenien quatre i 90 en tenien cinc o més. 133 habitatges disposaven pel capbaix d'una plaça de pàrquing. A 67 habitatges hi havia un automòbil i a 86 n'hi havia dos o més.\nPiràmide de població de Morsain el 2009.\nEl 2007 la població en edat de treballar era de 288 persones, 218 eren actives i 70 eren inactives. De les 218 persones actives 190 estaven ocupades (115 homes i 75 dones) i 28 estaven aturades (11 homes i 17 dones). De les 70 persones inactives 22 estaven jubilades, 17 estaven estudiant i 31 estaven classificades com a "altres inactius".\nEl 2009 a Morsain hi havia 174 unitats fiscals que integraven 433 persones, la mediana anual d'ingressos fiscals per persona era de 16.109 €.\nDels 13 establiments que hi havia el 2007, 1 era d'una empresa extractiva, 3 d'empreses de fabricació d'altres productes industrials, 4 d'empreses de construcció, 2 d'empreses de comerç i reparació d'automòbils, 1 d'una empresa de transport, 1 d'una empresa d'hostatgeria i restauració i 1 d'una empresa classificada com a "altres activitats de serveis".\nDels 6 establiments de servei als particulars que hi havia el 2009, 2 eren tallers de reparació d'automòbils i de material agrícola, 2 paletes, 1 electricista i 1 perruqueria.\nL'any 2000 a Morsain hi havia 14 explotacions agrícoles que ocupaven un total de 1.045 hectàrees.\nVassens (2,4 km)\nNouvron-Vingré (3,1 km)\nAutrêches (4,1 km)\nAudignicourt (4,3 km)\nTartiers (4,7 km)\nSaint-Christophe-à-Berry (4,9 km)\nFontenoy (5,3 km)\nBerny-Rivière (5,7 km)\nBieuxy (6,0 km)\nA Wikimedia Commons hi ha contingut multimèdia relatiu a: Morsain\nRésumé statistique[Enllaç no actiu] Fitxa resum de dades estadístiques de Morsain a l'INSEE.\nÉvolution et structure de la population[Enllaç no actiu] Fitxa amb el detall de dades de Morsain a l'INSEE\nObtingut de «https://ca.wikipedia.org/w/index.php?title=Morsain&oldid=28707953»\nLa pàgina va ser modificada per darrera vegada el 29 nov 2021 a les 03:39.


Josep Guinovart i Jaume Figuera\ninicien una sèrie de converses a partir de l’estrena de Ritual (desembre de 1995)\nd’on neixerà una relació amistosa i un seguit de col·laboracions mútues entre la Companyia Teatredetics i l’Espai Guinovart d’Agramunt, amb la intenció de preservar, difondre i fomentar tant l’espai artístic com a univers guinovartià i generador d’art contemporani, com l’espai físic, Tnumarga, com a territori creatiu i font de creativitat.\nLa Companyia Teatredetics estrena La guitarra. Cuatro poemas, cinco espadas, seis doncellas a l’Espai Guinovart d'Agramunt,\namb motiu de la inauguració de l’exposició A Lorca que Josep Guinovart va fer en homenatge a l’universal poeta de Granada.\nEl mateix Josep Guinovart en va fer el cartell i el decorat en al·lusió a la Barraca, la companyia de teatre de Federico García Lorca.\nLa guitarra. Cuatro poemas, cinco espadas, seis doncellas\nJosep Guinovart realitza una sèrie de cartells i una llarga catifa pintada per a l’espectacle Ritual, representat per la Companyia Teatredetics a la plaça del Mercat d’Agramunt amb motiu del 5è aniversari de l’Espai Guinovart d'Agramunt , i posteriorment presentat a la 21a Fira de Teatre al Carrer de Tàrrega i a la 5a edició de Mediterrània, Fira d’Espectacles d’Arrel Tradicional de Manresa.\nLa Companyia Teatredetics estrena a Agramunt l’espectacle A Viladot, in memoriam , amb motiu de la inauguració de l’exposició col·lectiva organitzada per l’Espai Guinovart en memòria del poeta de Riella, el qual fou posteriorment presentat a la 5a edició de Mediterrània, Fira d’Espectacles d’Arrel Tradicional de Manresa i a la 22a Fira de Teatre al Carrer de Tàrrega.\n2002. La Companyia Teatredetics\nestrena l’espectacle Mutis en l'incomparable marc de l'Espai Guinovart d'Agramunt amb motiu de l'exposició Converses de l’artista Serafina Balasch Puig.\nLa Companyia Teatredetics estrena a Agramunt l’espectacle Tnumarga a Guinovart, pinzell del poble, amb motiu del 75è anniversari de l’artista i com a acte de clausura de l’Any Guinovart.\nJosep Guinovart obsequia la Companyia Teatredetics amb un cartell sorpresa per a l’espectacle Tnumarga, els colors de la memòria, inspirat en una part de l’obra de Josep Guinovart vinculada amb Agramunt i estrenat oficialment a la 9a edició de Mediterrània, Fira d’Espectacles d’Arrel Tradicional de Manresa.\n2008 Jaume Figuera, director de la Companyia Teatredetics, col·labora en el disseny artístic de l‘Itinerari Guinovartià, amb motiu dels actes del primer Homenatge Pòstum a Josep Guinovart, dirigits per Carles Santos\ni organitzats conjuntament per la Fundació Espai Guinovart i l’Ajuntament d’Agramunt, amb la participació del mateix Carles Santos, Maria elena Roqué, Humberto Spíndola, Dolors Ricart, Coral d’Avui, Claudia Schneider i Anna Guixé. La Companyia Teatredetics hi presenta Poema de recapte amb simfonia de samfaina. De Tnumarga a Guinovart, pinzell del poble, obrer de l’art, un espectacle teatral itinerant creat per Jaume Figuera i produït per la Companyia Teatredetics en col·laboració amb la Companyia Carles Santos (coordinació artística i música original del mateix compositor, capgrossos de Mariaelena Roqué i direcció coreogràfica de Montse Colomé) i l’acompanyament musical de les cobles Jovenívola, Quatre Vents i Riella d’Agramunt.\nEls pianos d’en Guino\nL’acció de Carlos Santos consistí en una gran escultura elaborada a base de pianos de desguàs amuntegats en una estructura que recordava les construccions castelleres i que a la vegada era com una gran falla que quedà instal·lada a la Plaça del Mercat dies abans de l’homenatge, i que fou públicament incinerada com si d’una pira funerària es tractés, el dissabte dia 13 de desembre de 2008. “Dotze pianos per vint-i-quatre imatges creades per ell”, diu Carles Santos en un poema explicatiu de l’acció on fa referència a la carpeta El pianista, que conté dotze estampes digitals creades per Josep Guinovart i presentades l’any 2006 en homenatge a Carles Santos.\nUlls negres de dona lluna\nDes del balcó de l’Espai, els Ulls negres de dona lluna de Mariaelena Roqué, que vestien l’actriu mezzosoprano Claudia Schneider, observaven amatents com el foc i el fum transformaven la fesomia dels pianos, mentre es fonien amb la música de Carles Santos.\nPoema de recapte amb simfonia de samfaina. De Tnumarga a Guinovart, pinzell del poble, obrer de l’art\nÉs un petit espectacle poèticovisual ideat per Jaume Figuera en homenatge a Josep Guinovart, Fill de Tnumarga (topònim invertit d’Agramunt), amb motiu del primer aniversari de la mort del pintor. Un espectacle produït i interpretat per la Companyia Teatredetics en col·laboració amb la Companyia Carles Santos i l’acompanyament musical de les cobles Jovenívola, Quatre Vents i Riella d’Agramunt. És un petit homenatge a Josep Guinovart i la seva obra, amb la qual ens sentim més que honorats: pel seu valor estètic i cultural, per la seva dimensió ètica i social, pel seu compromís amb la Natura i el seu lligam a la terra de Tnumarga, amb els seus camps, que canvien de fesomia i de colors en funció de l’època de l’any, i la seva gastronomia, basada en els productes de la terra, el pebrot, l'albergínia, l'oli, la farina i el blat; i també el seu vincle amb el mar, representat amb l'arengada i la sal, l'horitzó, l'infinit, la pau i el pinzell sucat de color blau.\nAltar a Guinovart\nA la mateixa plaça, sota els porxos de l’Ajuntament, Humberto Spíndola instal·là un Altar de Muertos dedicat al pintor i realitzat segons les pautes de la més pura tradició mexicana, actualitzada per un dels més importants artistes mexicans contemporanis i amic personal de Josep Guinovart. L’Altar de Muertos és l’element entorn del qual gira la celebració del Dia dels Difunts a Mèxic (el nostre Tots Sants). La tradició, allà, és que les families construeixin aquests altars en homenatge als seus difunts i que els amics, parents i coneguts hi contribueixin espontàniament amb les seves ofrenes.\nGuinovartés el nom de Guinovart\nDes de la plaça de l'Esglèsia, el seguici encapçalat pels actors de la Companyia Teatredetics coninua fins la plaça Mercadal, Carles Santos juntament amb la Coral d'Avui i la solista Anna Guixè, dirigides per Dolors Ricard, i la mezzosoprano Claudia Schneider interpretaren diferents composicions musicals creades especialment per l'ocassió. Un moment de l’acuació de Carles Santos amb la Coral d’Avui cantant damunt de l’enorme cua de piano disenyada pel mateix compositor especialment per a l’ocasió.\nPessics blancs de dona lluna\nAllà mateix, Mariaelena Roqué presentà els seus Pessics blancs de dona lluna, un vestit comestible elaborat a base de torrons d’Agramunt, amb la col·laboració del mestre torronaire agramuntí Fèlix Valero i de la paperera artesana Victòria Rabal. El vestit, custodiat en tot moment pels actors de la Companyia Teatredetics, el lluïa la mezzosoprano Claudia Schneider qui, acompanyada al piano per Carles Santos i les veus de la Coral d’Avui, interpretà una nova composició a partir d’una lletra construïda amb títols d’obres de Josep Guinovart.


El jove Miquel Martín Romero formarà part de la Selecció Catalana de Pesca 2009 — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El jove Miquel Martín Romero formarà part de la Selecció Catalana de Pesca 2009\nRàfting nocturn - Sort\nEl jove Miquel Martín Romero formarà part de la Selecció Catalana de Pesca 2009, que participarà en el Campionat d’Espanya l’any vinent. Martín Romero, del Club de Caça i Pesca de l’Alt Urgell, ha aconseguit aquest darrer cap de setmana el bronze en el desè Campionat de Catalunya Salmònids Mosca Joventut celebrat a la Val d’Aran. El club urgellenc també valora molt positivament la vuitena posició d’Aritz Aguayo Pradas, i el desè lloc de Francesc Vidal del Santo.\nPer la seva banda, Arnau Pujantell, de Solsona, va acabar primer al Campionat Provincial de Pesca infantil de la Seu d’Urgell, en la franja d’edat dels 7 als 10 anys. Arnau Cortés, del Club de Caça i Pesca de l’Alt Urgell va ser segon, i Josep Vinyals, també de la Seu, tercer. En la categoria infantil dels 10 als 14 anys, el primer lloc se’l va endur Aleix Colell, també de Solsona, mentre que la segona plaça va ser per a Ivan Aparicio Jaume, del Club de Caça i Pesca de l’Alt Urgell.\nRàfting nocturn al Noguera Pallaresa\nEl Campionat de ràfting nocturn del 45è Ral•li Internacional de la Noguera Pallaresa ha comptat aquest dimarts amb 148 participants distribuïts entre 37 embarcacions. En K1 Homes, categoria sènior, els guanyadors han estat enguany Jan Cano, Ramon Barbé, Edu Clapés i Albert Aixàs, de l’Associació de Guies Noguera Pallaresa. Un equip urgellenc del Cadí CK, format per Carles Juanmartí, Raúl, Salsas i Xavi Ganyet, ha aconseguit la tercera posició, mentre que Pau Ganyet, Gerard Clotet, Núria Vilarrubla i Anna Sànchez, han acabat sisens. El grup urgellenc format per Lluís Parés, Marc Moragues, Bernat Lavaquiol i Carles Juanmartí, ha ocupat la quinzena posició de la classificació general.\nPel que fa a la categoria K1 Dames, categoria sènior, les guanyadores han estat Gemma Juanmartí, Elena Ponsico, Jus Ergüin i Ester Mor, de l’AE Pallars. El millor resultat urgellenc l’han aconseguit Susanna Balastegui, Carme Balastegui, Anna Farnés i Sandra Clotet, del Cadí CK, que han quedat en segon lloc.\nLa competició va complementar-se amb una arrossada popular i mel i mató de la formatgeria Tros de Sort. El Grups de Diables i Grallers de Sort van posar punt i final a la festa esportiva amb un innovador espectacle piromusical al marge esquerre del riu.\nLes activitats del Ral•li es realitzen gràcies a la col•laboració dels diferents col•lectius de voluntaris, que sumats als recursos humans que aporten Associació esportiva Pallars i Ajuntament de Sort, sumen unes 120 persones (àrbitres, seguretat general, seguretat de riu, espectacles, sopar, entre d’altres).


Noticies de Esports en Alicante Provincia\nEl Costa Blanca Rugbi Sevens torna a l'acció aquest cap de setmana\nL'estadi el Pantà de la Vila Joiosa albergarà el XXXIV Costa Blanca Rugbi Sevens amb la presència de grans equips internacionals masculins i femenins. Els espectadors podran gaudir d'un cap de setmana de rugbi amb un gran ambient festiu i amigable. El Costa Blanca Rug...\nPalma: La jornada deixa a Laguar i Relleu a un punt, abans del duel directe del pròxim cap de setmana\nLa 7ª jornada de la Lliga de Palma Trofeu Diputación de Alicante va deixar la competició com estava, amb Vall de Laguar líder, amb Relleu Telecom a un punt, i amb Benidorm a sis. I tot perquè els tres equips van guanyar les seues respectives partides. A La...\nLlargues: Murla cedeix terreny i Parcent A es consolida en el lideratge\nLa 9ª jornada de la Lliga de Llargues Trofeu Diputación de Alicante va deixar un xicotet canvi al capdavant de la classificació de Primera, però un canvi que pot ser clau en la part final de la competició. Murla va caure a Benimagrell, i tot i que va sumar un punt...\nVall de Laguar invicte en Lliga de Palma Diputació d'Alacant\nLa XXX Lliga de Palma Diputació d'Alacant ja està disputant la segona volta de la lliga regular, en la qual alguns equips comencen a presentar-se com a favorits en les seues categories després d'haver disputat més de la meitat de les partides de la primera fase. La m&a...\nBeniarbeig-El Verger i Ondara copen els títols provincials d'Alacant dels JECV d'escala i corda\nLes escoles de Beniarbeig-El Verger i Ondara van ser les grans triomfadores de les finals provincials d'Alacant dels XL Jocs Esportius de la Comunitat Valenciana d'escala i corda. El trinquet municipal d'Ondara va ser seu este diumenge de les finals de totes les categories, amb la participaci&oac...\nEl prebenjamin es proclama campió de la primera lliga comarcal de Marina Baixa\nL'equip dirigit per Dani Juárez i Agustín Juárez s'ha proclamat campió de la primera lliga comarcal de la Marina Baixa en categoria prebenjamí. Els xiquets nascuts en 2014-2015 no han perdut cap partit, solament han perdonat dos punts amb un empat enfront del CF...\nLa MACMA amplia la seua plantilla, amb la incorporació del tècnic d'esports\nLa Mancomunitat Comarcal de la Marina Alta amplia aquesta setmana la seua plantilla de personal amb la incorporació del tècnic d'esports. En els últims anys la MACMA, amb motiu de la seua modificació d'estatuts passant a ser una mancomunitat comarcal, ha anat a...\nTornen les Lligues Diputació d’Alacant de llargues i palma\nLa Lliga de Llargues trofeu Diputació d’Alacant es reprèn este cap de setmana després d’un mes de pausa. La 8ª jornada comptarà amb tres partides perquè el duel de Castell de Castells entre els locals i Sella no es disputarà en estar ocup...\nSella puja a la segona plaça de Primera de la lliga de llargues\nLa 38ª Lliga de Llargues Trofeu Diputació d'Alacant ha arribat al seu equador amb la disputa de les dos partides suspeses i encara pendents pel plujós hivern que hem deixat darrere. Sella i Parcent B, que actuaven com a locals, s'emportaren els tres punts amb comoditat. ...\nAmb setze anys ja estava jugant de blanc. I amb disset ja era un habitual de les partides importants. Poc després es va convertir en figura, primer en la punta, i posteriorment al mig, on ha aconseguit ser un dels pilotaris més rellevants en la història recent de l’espo...\nEl Campello, Alfàs del Pi, Benimagrell i Monòver, entre els millors dels JECV de Raspall a Alacant\nEls XL Jocs Esportius de la Comunitat Valenciana de Raspall d'Alacant tanquen la 1ª fase de competició aquest cap de setmana, en la qual es disputarà l'última jornada de la lliga regular. Això fa que es previnga una jornada intensa i plena d'emoció, ja que ...\nLa III Ruta BTT Altea-Pantà de Guadalest, prevista per al proper 8 de maig, ha sigut ajornada fins després de l'estiu per motius forçosos ja que la crescuda del riu Algar, conseqüència de les abundants pluges de les darreres setmanes, impedeix el trànsit pe...\nL'Infantil “A” guanya la Lliga Provincial a falta de tres jornades per a la fi\nL'equip Infantil “A” de la U.D. Altea, entrenat per Pedro Jaime Mulet, ja té la Lliga Provincial a la butxaca a falta de disputar els tres últims partits de la competició. Amb 21 partits jugats i guanyats i 136 gols encaixats en porteria contrària, ...\nDecidits els quatre equips finalistes de la I Copa President de la Diputació d'Alacant de raspall\nLa I Copa President de la Diputació d'Alacant de raspall d'elit femení va completar este diumenge la fase regular als trinquets d'Ondara i Benidorm i ja ha triat els equips que es disputaran el campionat tant a primera com a segona categoria. El pròxim dissabte, dia 30 d'abri...\nLa Regidoria d'Esports, regida per Pere Barber, al costat del Club Ciclista Altea han organitzat un autobús gratuït per a tots els interessats i interessades a participar en la marxa ciclista “Via Verde de Ojos Negros”. Una ruta amena amb molt poc desnivell, situada en una...\nEl campus València C.F Clínic Altea ha comptat amb la participació aproximada de 80 xiquets i xiquetes. Els xicotets esportistes d'entre 6 i 16 anys han tingut les mateixes mitologies d'entrenaments que l’acadèmia blanc-i-negra , a més d’activitats l...\nEls trinquets d’Ondara i Benidorm dicten sentència a la Copa Diputació d’Alacant\nEl cap de setmana presenta en cartell l’última jornada regular de la I Copa President de la Diputació d’Alacant d’Elit Femenina. Quatre partides -dos de Primera i dos de Segona- es disputaran als trinquets d’Ondara i Benidorm, per decidir les classificacions ...\nAgost, Tibi, Xaló i Gata de Gorgos gaudiran de l'Escola de Banques “Diputació d'Alacant”\nL'Escola de Banques Diputació d'Alacant segueix aquesta setmana amb la programació del seu curs 2022. En aquesta última setmana d'abril es disputaran quatre sessions més a les comarques de la Marina Alta, l'Alcoià i l’Alacantí. La primera d'elles ti...\nAnémona commemorarà el vintè aniversari amb la tradicional marxa solidària pel municipi d'Altea\nBaix el lema “caminem junts contra el càncer de mama”, l'associació comarcal Anémona reprèn la tradicional caminada solidària que tindrà lloc el proper 15 de maig. Així ho han anunciat les representants de l'associació Paquita Be...\nGata de Gorgos, Benimagrell, Finestrat i La Nucia destaquen en els JECV de raspall a Alacant\nEls XL Jocs Esportius de la Comunitat Valenciana de Raspall entren en la recta final de la 1ª fase de competició. Tan sols resten dues jornades per a acabar la lliga regular de la competició a la província d'Alacant, que es disputarà els dos últims caps de ...


L’hospital Sant Jaume posa en marxa una nova unitat del sòl pelvià | Ràdio Calella Televisió\nL’hospital Sant Jaume posa en marxa una nova unitat del sòl pelvià\nLa Corporació de Salut del Maresme i la Selva (CSMS) ha posat en marxa una nova unitat a l’Hospital de Calella, la unitat del Sòl Pelvià, per ajudar als pacients de l’Alt Maresme amb disfuncions a la zona perineal. Les disfuncions del sòl pelvià, com la incontinència urinària, afecten gairebé la meitat de la població femenina per sobre dels cinquanta anys, per aquest motiu la Corporació ha volgut crear una unitat específica per aquesta disfunció amb professionals de diferents especialitats mèdiques com urologia, ginecologia o cirurgia general, entre altres.\nLes alteracions del sòl pelvià es poden manifestar amb problemes tan comuns com la incontinència d’orina o el despreniment de bufeta, úter o recte, entre moltes d’altres. Ho ha explicat a Ràdio Calella TV, el doctor Josep Maria Prats, cap de la unitat d’urologia de la Corporació.\nPrincipalment serien els episodis d’incontinència, que se’ns escapi l’orina o la femta, sense poder-ho controlar. Serien també aquells episodis en els quals notem algun bony quan fem algun esforç, sigui a través de la vagina o el recte, que això voldria dir que hi ha un prolapse, o caiguda de l’òrgan. O aquelles patologies que ens donessin molèsties o alteració de la qualitat de vida.\nAquestes malalties són més freqüents entre la població adulta, però sobretot femenina i si no es resolen poden arribar a tenir una afectació molt negativa en la vida de les persones que les pateixen, afectant, fins i tot, la seva autoestima.\nÉs més freqüent en dones. En dates estadístiques, la incontinència d’orina representa un 5% de la patologia en homes, i en canvi en dones, si ho estratifiquem per edat; per sobre dels 40 ho pateixen un 15%, però per exemple per sobre dels 70 és un 20% de les dones que ho pateixen i per sobre dels 80 un 30%. Passa sobretot en dones perquè és una musculatura que pateix molt durant l’embaràs i part. I després en el moment de l’arribada de la menopausa pot haver-hi una davallada de la força de la musculatura.\nLa Unitat de Sòl Pelvià està formada per un equip de professionals de diferents especialitats mèdiques com urologia, ginecologia, cirurgia general, rehabilitació i fisioteràpia, que treballen coordinadament. Les malalties que es tracten en aquesta unitat són la incontinència urinària femenina i masculina, el dolor pelvià crònic, el prolapse uterovaginal o la incontinència fecal.\nDes de la unitat apunten que amb les sessions de rehabilitació amb exercicis dirigits per millorar la força, la resistència i el control de la musculatura, es pot arribar a revertir el problema. En els casos més complexos cal una intervenció quirúrgica.\nEs pot revertir aquesta situació. Normalment comença per una valoració de l’equip de rehabilitació i fisioteràpia, qui valora si amb tècniques de fisioteràpia i exercicis es pot millorar la qualitat de vida i revertir la situació. O si per contra, són casos més extrems que requereixen una cirurgia. Però sí que és cert, que la majoria amb la rehabilitació milloren molt la qualitat de vida.\nAmb l’arribada d’aquesta nova unitat també s’han editat una sèrie de tríptics sobre els tipus d’incontinència, amb recomanacions higienicodietètiques i amb consells i exercicis per aquells pacients que ho necessitin.\nSegüent Els llegums, el superaliment que no pot faltar a la teva taula\nAnterior Què se’n fa de les peces de roba que es porten als contenidors d’Humana?\nMascaretes obligatòries per viatjar en transport públic


Salut i medicina | Interès Mutu - Part 2\n5 creences falses entorn del càncer\nPublicat el 14 Octubre, 2019 per Revista Interès Mutu\nHi ha moltes creences falses entorn del càncer. Això, tenint en compte que a Espanya cada 2,4 minuts (any 2012) s’emet un diagnòstic d’aquesta malaltia, resulta bastant incomprensible, atès que es tracta d’un nivell d’incidència molt alt. Fins fa relativament poc, ningú no parlava del càncer si no era per comentar que a algun conegut li n’havien diagnosticat un. Resulta lògic, doncs, que aquest secretisme entorn del càncer hagi portat a la creació d’alguns mites; falses creences que desmuntem en aquest article. Continua llegint →\nPrevenir l’envelliment facial\nL’envelliment facial és un procés natural que comença a mostrar signes visibles al voltant dels 27 anys. Parlem amb la Dra. Joana Flores, especialista en cirurgia plàstica i estètica reparadora del Centre mèdic Mútua General de Catalunya, sobre els factors que poden causar un envelliment facial prematur i què podem fer per minimitzar-lo. Continua llegint →\nPublicat el 7 Octubre, 2019 per Revista Interès Mutu\nS’estima que el 43% de la població espanyola va fer com a mínim una compra per Internet durant l’any 2018. Això no situa el nostre país entre els més cibercompradors en el rànquing mundial. Al capdavant hi ha els danesos i els anglesos, amb fins a un 75% de la població compradora a la web. Però a Espanya avancem molt ràpidament cap a les posicions de la zona alta. I portals com Alibaba o Amazon es troben entre les empreses de més valor del món. Continua llegint →\nQuè en saps, de les teves artèries i les teves venes?\nPublicat el 27 Setembre, 2019 per Revista Interès Mutu\nPer començar, hem de dir, sense dubtar-ne, que mantenir sanes les venes i les artèries ‒en conjunt, els vasos o el sistema vascular‒ és la manera més immediata i elemental de prevenir malalties com les del cor, les demències i fins i tot el càncer. Això ens parla de la importància que tenen en el funcionament correcte de les funcions corporals. Continua llegint →\nPublicat el 23 Setembre, 2019 per Revista Interès Mutu\nEns fem ressò d’una notícia apareguda fa uns mesos, segons la qual les autoritats sanitàries de la ciutat de Nova York qualifiquen els efectes dels refrescos ensucrats en l’organisme de pitjors que els que produeix ni més ni menys que fumar, i això aviat és dit. Continua llegint →\nUna bona alimentació és un factor fonamental a l’hora de regular els nivells òptims de colesterol. Parlem amb la Dra. Juliana Martínez, especialista en Medicina general del Centre Mèdic Mútua General de Catalunya, sobre els aliments que ens ajuden a reduir l’excés de colesterol, tan perjudicial per a la salut. Continua llegint →\nPublicat el 16 Setembre, 2019 per Revista Interès Mutu\nAvui ens ocupem d’un trastorn relativament comú, que és la por a tenir un fill. El poden provocar nombrosos factors, des de les possibles complicacions de l’embaràs o malformacions del nadó, el dolor del part i la possibilitat que hi hagi dificultats… El cert és que totes les dones, especialment les que encara no tenen fills, pateixen aquesta situació, perquè és un salt a allò desconegut, tal com indiquen diversos estudis. Continua llegint →\nLa disminució de la capa d’ozó redueix la protecció natural que ofereix l’atmosfera de la Terra contra la radiació ultraviolada del sol, que és nociva per a la salut humana. En el Dia Internacional de la Preservació de la Capa d’Ozó, volem repassar la implicació que té la capa d’ozó sobre la salut. Continua llegint →\nPublicat el 9 Setembre, 2019 per Revista Interès Mutu\nActualment, tenim a l’abast molts anticonceptius diferents, i és fàcil que et creï certa confusió intentar esbrinar quin pot ser el més adequat per a tu. Val a dir, d’entrada, que l’ideal és que t’assessori el ginecòleg. No oblidis que es recomana la visita al ginecòleg tan bon punt s’inicien les relacions sexuals, i aquesta consulta és un bon moment per parlar-ne. Però el cert és que no totes les joves ho fan, i acaben triant el primer anticonceptiu que troben, el que els recomana una amiga o el que els resulta més senzill d’aconseguir. Continua llegint →


Mas La Costa - Casa Rural - Vila-sacra\nA només 3km.\nA només 6 km. d'Empuriabrava\nEntorn tranquil envoltat de natura\nEl Mas Lacosta està situat al petit poble de Vila-sacra, en un entorn molt tranquil i plàcid, envoltat de camps de cultiu i natura.\nLa casa fou construïda l’any 1926 i ha estat reformada posteriorment tot respectant el seu encant original, però dotant-la de tot els serveis i les comoditats modernes.\nHi ha pàrquing gratuit pels cotxes.\nPER TOT TIPUS D'ESTADES\nMolt recomanable per aquelles persones que vulguin estar a prop d’una ciutat com Figueres on poden visitar el Museu Dalí, o fins i tot a prop de poblacions turístiques i vulguin fer servir la Masia com a allotjament per les seves estades i visites culturals o turístiques.\nFem ofertes especials per a famílies, ja que oferim un llitet gratuït per als nens fins a dos anys a l’habitació dels pares. Pel que fa als nens de 5 a 12 anys, els oferim l’estada a meitat de preu.


El Homrani avisa que el mercat laboral català patirà els efectes de la pandèmia - Regió7 :: El Diari de la Catalunya Central\nEl Homrani avisa que el mercat laboral català patirà els efectes de la pandèmia\nEl conseller de Treball alerta que el teletreball no es pot convertir «en una nova forma de precarietat»\nacn. barcelona 20.12.2020 | 23:21\nEl conseller de Treball, Afers Socials i Famílies, Chakir el Homrani, va alertar ahir que el mercat de treball a Catalunya pot patir els efectes de la pandèmia durant força temps. «Superarem la pandèmia, però passarem un o dos anys complicats en el mercat de treball. Crec que és ser honest dir-ho», va avisar ahir El Homrani en una entrevista a Catalunya Ràdio amb motiu de La Marató. «Hi ha canvis que han vingut per quedar-se i un d'ells és el teletreball, que hem vist que ens permet ser molt més eficients i tenir una organització del temps més clara», va continuar el conseller, que també va advertir que el teletreball no es pot convertir «en una nova forma de precarietat».\n«El que toca en el futur és equilibrar el teletreball amb el treball presencial, aprofitar les seves potencialitats i ser conscients dels seus perills», va reflexionar en veu alta El Homrani. En paral·lel, el conseller de Treball, Afers Socials i Famílies va agrair la tasca de La Marató de TV3 i Catalunya Ràdio –enguany dedicada a la lluita contra la covid-19- i ha reconegut que el voluntariat s'ha hagut de repensar absolutament enguany per les restriccions.\nLa recaptació de La Marató 2020 per combatre la covid-19 s'enfila per sobre dels 10 milions d'euros.\nIgualada serà un plató exterior a la Marató de TV3.\nLa Seu instal·la guardioles als comerços per recaptar fons per La Marató de TV3.


Era la nit del 1 de novembre de l'any 1413... - Endrets - Geografia Literària dels Països Catalans\nEra la nit del 1 de novembre de l'any 1413...\nAutor:Bofarull i de Brocà, Antoni de\nObra:L’orfeneta de Menàrguens (p. 13-16)\nIndret:Carrer Orfeneta de Menàrguens\nEra la nit del 1 de novembre de l'any 1413.\nFeia poc que en lo poble de Menàrguens havia sonat lo seny del lladre, seguint al soroll pausat de la campana lo batament precipitat de portes i finestres. Lo poble havia quedat fosc, i sens més claror que la que sortia per les escletxes de les fustes velles amb què cada casa se guardava del vent i del fred. Una hora després, ni aquesta claror hi havia.\nLa llei que imposava la campana era llavors més filla del costum que de la necessitat. ¿Qui hi havia d'anar a robar a on faltaven casi tots los hòmens, i era tal la despoblació i la misèria, que fins l'abat de Poblet i els altres senyors los havien perdonat, per aquell any, los censals i demés drets que pagaven?\nEn un extrem de la població, a la part del Farfanya, hi havia una casa que era l'última del carrer, casa que no sobrepujava a les altres, però que es distingia per tenir a la banda del darrere, a més del corralet de totes, una petita eixida, dominada per un estret terrat.\nLa porta que dit terrat tenia donava a un quarto amb alcova, única peça de la casa a on hi havia llit, pus en la peça del davant sols s'hi veien fruits de la terra o penjats per les bigues o estesos pel trespol. Entre les dos peces quedava un espai, destinat, sens dubte, al fer-se la casa, per a guardar eines i altres embrassos, mes llavors hi tenien los amos un munt estès de palla de moresc, i sobre d'ella s'hi veia una borrassa, de manera que es podia prendre per un verdader jaç.\nEn l'hora que dic, solament dos persones hi havia en tota la casa, una dona d'uns trenta-dos anys, de bon aspecte, encara que un poc torrada del sol, i quals ulls negres i brillants descobrien, per son mirar fixo, certa expressió i mescla de bondat i resolució a un temps, expressió que a voltes s'hauria pres per rudesa i altres per valentia innocenta; i una noieta, nina encara, pus no havia complert los onze anys, còpia perfeccionada de l'altra dona, i dotada de totes les belleses humanes. A pesar de sa poca edat, era tan hermosa, que tota la comarca la coneixia, i al veure-la saltar pel terrat, doblegant son cos flexible com un arbre jove, obrint amb força los ulls i mossegant-se lo llavi de baix, que ho tenia per vici o per gràcia, no passaven mai per prop de la casa los falconers del senyor de Camporrells, que no tocassen lo corn per a fer-la riure, o no li donassen aucells i sobres de sa provisió.\nDiversos sentiments eren los que animaven llavors a la mare i a la filla. Aquesta, plena d'alegria per una novetat que no esperava , voltava pel quarto, tot despullant-se pera anar-se'n al llit, i tocava amb sos genolls , cada vegada que passava, los genolls de sa mare, com volent-li pagar amb aquella carícia un goig que li havia promès; mentres que la dona, impacienta i neguitosa, aparentava estar indecisa en lo que devia fer, pus sense parar-se en los moviments de la noia, sols la pagava amb un somrís descuidat una volta que altra, i tan prompte mirava pensativa a la finestra com fixava los ulls a terra, o se'ls tapava passant-se la mà pel front. [...]\n—Mare, cridà la nina: ¿què feu? Perquè no us despullau?\n—Ara... Espera't... Resa entretant... Digues un parenostre al Sant Cristo.\n—Ai ai? digué la noia, traent lo cap per entre els llençols. A quin Sant Cristo ?\n—Al de Balaguer... sí, al de Balaguer, per a que ens done més sort de la que tenim.\n—I de quan ençà? Los altres dies no em feu dir més que el parenostre per a l'animeta de l'àvia i l'oració de l'Àngel...\nA l'oir la mare la pregunta de la noia, exhalà un sospir, com volent dir que tant pesava la força d'aquella admiració innocenta, com la causa de la innovació en aquell costum religiós. Casi olvidada en aquell moment de la noia, i fixo lo seu enteniment en la idea que la feia patir, obrí un armariet emblanquinat que hi havia en un recó del quarto, tragué d'ell un civader o sarró, i sortí a fora com en busca d'algun objecte.\n—Mare, mare! cridà la petita que no li havia apartat la vista; no'm deixeu sola.\n—Ja vinc: tens raó.— I tornant a entrar, deixà lo civader sobre de la taula, i s'acostà altra vegada a l'alcova, dient per a sí: —Val més que dorma i després ho podré fer tot amb quietud.\nPerò la impaciència no la deixava, i tot passant, tornà a ficar lo braç en l'armariet, apartà una de les rajoles que hi havia desgafada a un costat, i traent de darrere una mitja caragolada, se la guardà en la mà.\nLa noieta se posà a riure.\n—De què rius? Digues los parenostres.\nI la noia anà dient-los, sense deixar per això lo somrís que havia començat, si bé era tal la força de la costum, que ans de acabar-los, havia fet ja tres badalls.